02012320910000008 



ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1232 


9 Οκτωβρίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός αποζημιώσεωντων Προέδρων, των μελών, 
των γραμματέων, των αναπληρωτών βοηθών γραμ¬ 
ματέων και των εισηγητών της κεντρικής και των ει¬ 
δικών γνωμοδοτικών επιτροπών του ΥΠΕΘΟ, των 
περιφερειακών γνωμοδοτικών επιτροπών, των γνω¬ 
μοδοτικών επιτροπώντου ΕΟΜΜΕΧκαιτηςΑΤΕ,της 
Ειδικής Γνωμοδοτικής Επιτροπής εμπειρογνωμό¬ 
νων της Γ.Γ.Ε.Τ. του Υπουργείου Ανάπτυξης, των 
Γνωμοδοτικών Επιτροπών της Γενικής Γραμματείας 
Βιομηχανίας του Υπουργείου Ανάπτυξης καθώς και 


των μελών των οργάνων ελέγχου επενδύσεων. 1 

Αύξηση του ύψουςτης Πάγιας Προκαταβολής της Μό¬ 
νιμης Αντιπροσωπείας της Ελλάδος στο ΝΑΤΟ. 2 

Παράταση προθεσμιών υποβολής δηλώσεων Φ.Π.Α. 
και καταβολής των οφειλόμενων φόρων για τις 
ΔΟΥ λόγω απεργίας του Προσωπικού των Τραπε¬ 
ζών. 3 

Σύσταση Ειδικού Λογαριασμού της Επιτροπής Αντα¬ 
γωνισμού. 4 

Καθορισμός Κρατικής Επιχορήγησης της Επιτροπής 

Ανταγωνισμού. 5 

Καθορισμός τοπικής αρμοδιότητας Υπηρεσιών της 
Αστυνομικής Διεύθυνσης Κιλκίς - Διοικητική υπα¬ 
γωγή Αστυνομικού Σταθμού Σκρα. 6 

Καθορισμός τοπικής αρμοδιότητας αστυνομικών Υπη¬ 
ρεσιών της Αστυνομικής Διεύθυνσης Χαλκίδος. 7 

Καθιέρωση υπερωριακής εργασίας των υπαλλήλων 
της Δ/νσης Εγγείων Βελτιώσεων για το Β’ εξάμηνο 
έτους 2000. 8 


Έγκριση κανονισμών και άδεια σύστασης των Αμοι¬ 
βαίων Κεφαλαίων: ΜΑΒΡΙΝ 3ΜΑΒΤ ΘΑ5Η ΔΙΑΧΕΙ- 
ΡΙΣΕΩΣΔΙΑΘΕΣΙΜΩΝ ΕΣΩΤΕΡΙΚΟΥ, ΜΑΒΡΙΝ ΡΒΕ- 
ΜΐυΜ ΜΕΤΟΧΙΚΟ ΕΣΩΤΕΡΙΚΟΥ, ΜΑΒΡΙΝ ΟΟΝ- 
ΒΕΒνΑΤίνΕ ΜΕΤΟΧΙΚΟ ΕΣΩΤΕΡΙΚΟΥ, ΜΑΒΡΙΝ 
ΒΕΤΑ ΡΙ_υ5 ΜΕΤΟΧΙΚΟ ΕΣΩΤΕΡΙΚΟΥ, ΜΑΒΡΙΝ 
ΜΕϋΐυΜ ΜΕΤΟΧΙΚΟ ΕΣΩΤΕΡΙΚΟΥ, ΜΑΒΡΙΝ 
ΘΒΟννΤΗ ΜΕΤΟΧΙΚΟ ΕΣΩΤΕΡΙΚΟΥ, ΜΑΒΡΙΝ ΕΩ- 
ΒΟΙΑΝΩ ΔΙΕΘΝΕΣ ΜΕΤΟΧΙΚΟ, ΜΑΒΡΙΝ ΟΙΟΒΑί. 

ΔΙΕΘΝΕΣ ΜΕΤΟΧΙΚΟ. 9 

Αναπλήρωση Πρύτανη - Αναθέσεις αρμοδιοτήτων 
στους Αντιπρυτάνεις του Πανεπιστημίου Αιγαίου. 10 


ΑΠΟΦΑΣΕΙ Σ 

Αριθ. 2/65791/0022 (1) 

Καθορισμός αποζημιώσεων των Προέδρων, των μελών, 
των γραμματέων, των αναπληρωτών βοηθών γραμμα¬ 
τέων και των εισηγητών της κεντρικής και των ειδικών 
γνωμοδοτικών επιτροπών του ΥΠ ΕΘΟ, των περιφερει¬ 
ακών γνωμοδοτικών επιτροπών, των γνωμοδοτικών 
επιτροπώντου ΕΟΜΜΕΧ και της ΑΤΕ, της Ειδικής Γνω- 
μοδοτικής Επιτροπής εμπειρογνωμόνων της Γ.Γ.Ε.Τ. 
του Υπουργείου Ανάπτυξης, των Γνωμοδοτικών Επι¬ 
τροπών της Γενικής Γραμματείας Βιομηχανίας του 
Υπουργείου Ανάπτυξης καθώς και των μελών των ορ¬ 
γάνων ελέγχου επενδύσεων. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΟΙΚΟΝΟΜΙΚΩΝ 

Εχοντας υπόψη: 

1. Τις διατάξεις του άρθρου 29Ατου Ν. 1558/1985 "Κυ¬ 
βέρνηση και Κυβερνητικά Οργανα" όπως προστέθηκε με 
το άρθρο 27 του Ν .2081 /92 και αντικαταστάθηκε με το άρ¬ 
θρο 1 του Ν.2469/97 (ΦΕΚ38 Α'). 

2. Τον Ν. 2601/98 (ΦΕΚ81 Α'/15.4.98) και ειδικότερα τις 
παραγράφους 19 όπως τροποποιήθηκε και ισχύει, 20, 21 
και 22 (εδάφ. β), του άρθρου 8 και την παράγραφο 1 (εδά¬ 
φια θ, ι, κ, λ) καθώς και την παράγραφο 11 του άρθρου 14. 

3. Τις διατάξεις του κωδικοποιημένου με το Π.Δ. 456/95 
(ΦΕΚ 269/Α/95) Ν. 1892/90 όπως ισχύει. 

4. Τις διατάξεις του άρθρου 25 του Ν. 2008/92 με τις 
οποίες θεσπίσθηκε παρακράτηση ίση με το 2ο/οο των κα- 
ταβαλλομένων στους επενδυτές επιχορηγήσεων του Ν. 
1262/82 και του Ν.1892/90. 

5. Τις διατάξεις του άρθρου 8 παραγρ. 22 του Ν. 
2601/98 (ΦΕΚδΙΑ') με τις οποίες θεσπίσθηκε η παρακρά¬ 
τηση ίση με το 4ο/οο των καταβαλλομένων επιχορηγήσε¬ 
ων και επιδοτήσεων βάσει των Ν. 1116/81, Ν. 1262/82, Ν. 
1682/87, Ν. 1892/90 και Ν.2601/98 μετά την 1.1.98. 

6. Τις διατάξεις του άρθρου 22 παραγρ. 3 του Ν. 
2362/95 (ΦΕΚ 247 Α') "Περί Δημοσίου Λογιστικού Ελέγχου 
των δαπανών του Κράτους και άλλες διατάξεις". 

7. Τις διατάξεις του άρθρου 40 του Ν. 849/78 (ΦΕΚ 232 
Α') όπως συμπληρώθηκε με το άρθρο 8 του Ν. 2129/93 
(ΦΕΚ 57 Α'). 

δ.Τηναριθμ. 1039386/441/Α0006/21.4.2000 Κοινή Από- 

φάση του Πρωθυπουργού και του Υπουργού Οικονομι¬ 
κών "Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών" (ΦΕΚ 571 Β/ 
21.4.2000) 

9. Την αριθμ. 16326/ΔΙΟΕ 318/19.4.2000 (ΦΕΚ 566 
Β/20.4.2000) Κοινή Απόφαση του Πρωθυπουργού και του 
Υπουργού Εθνικής Οικονομίας "Καθορισμός αρμοδιοτή¬ 
των των Υφυπουργών Εθνικής Οικονομίας". 

10. Την 58505/23.7.1998 κοινή απόφαση των Υπουργών 
Εθνικής Οικονομίας και Οικονομικών (ΦΕΚ 846/Β/ 
12.8.1998) για τον καθορισμό αποζημιώσεων των εισηγη¬ 
τών στις γνωμοδοτικές επιτροπές του Ν.2601/98, αποφα¬ 
σίζουμε: 

Άρθρο 1 

1. Ορίζεται αποζημίωση σαράντα χιλιάδων (40.000) 
δρχ. ανά συνεδρίαση, για τον πρόεδρο και τα μέλη, μετά 
ή άνευ δικαιώματος ψήφου, των παρακάτω Γνωμοδοτι- 
κών Επιτροπών: 

α) Της Κεντρικής Γνωμοδοτικής Επιτροπής του Υπουρ¬ 
γείου Εθνικής Οικονομίας που ορίζονται βάσει του άρ¬ 
θρου 8, παραγρ. 19, εδάφιο α, περίπτωση ί του Ν. 
2601/98, όπως τροποποιήθηκε με την παραγρ. 1 του άρ¬ 
θρου 14του Ν. 2744/99. 

β) Των Ειδικών Γνωμοδοτικών Επιτροπών του Υπουρ¬ 
γείου Εθνικής Οικονομίας, που ορίζονται βάσει του άρ¬ 
θρου 8, παραγρ. 19, εδάφιο α, περίπτωση ϋ, του Ν. 
2601/98, όπως τροποποιήθηκε με την παραγρ. 2 του άρ¬ 
θρου 14 του Ν. 2744/99 και βάσει της 30512/7.8.1991 
Υπουργικής απόφασης "ενισχύσεις ναυπηγικών επιχειρή¬ 
σεων και ναυπηγικών εργασιών". 

γ) Των Γνωμοδοτικών Επιτροπών της Γενικής Γραμμα¬ 
τείας Βιομηχανίας του Υπουργείου Ανάπτυξηςπου ορίζο¬ 
νται στο άρθρο 8 παραγρ. 19, εδάφιο β', περιπτώσεις ί και 
Ν του Ν. 2601/98. 

δ) Της Ειδικής Γνωμοδοτικής Επιτροπής Εμπειρογνω¬ 
μόνων της ΓΓΕΤ του Υπουργείου Ανάπτυξης η οποία γνω- 
μοδοτεί σύμφωνα με την παράγραφο 19, εδάφιο στ, του 
άρθρου 8του Ν. 2601/98. 

2. Ορίζεται αποζημίωση είκοσι πέντε χιλιάδων (25.000) 
δρχ. ανά συνεδρίαση, για τους γραμματείς και τους ανα¬ 
πληρωτές βοηθούς γραμματείς των Γνωμοδοτικών επι- 
τροπώντης παραγρ. 1 του παρόντος άρθρου. 

3. Ορίζεται αποζημίωση τριάντα χιλιάδων (30.000) δρχ. 
ανά συνεδρίαση, για τον πρόεδρο και τα μέλη, μετά ή 
άνευ δικαιώματος ψήφου, της Περιφερειακής Γνωμοδο¬ 
τικής Επιτροπής της Περιφέρειας Ανατολικής Μακεδο¬ 
νίας και Θράκης που ορίζονται βάσει του άρθρου 8 παρα- 
γρ. 19 εδάφ. δ'του Ν. 2601/98. 

4. Ορίζεται αποζημίωση είκοσι πέντε χιλιάδων (25.000) 
δρχ. ανά συνεδρίαση, για τον πρόεδρο και τα μέλη, μετά 
ή άνευ δικαιώματος ψήφου, των παρακάτω Γνωμοδοτι¬ 
κών Επιτροπών: 

α) Των λοιπών Περιφερειακών Γνωμοδοτικών Επιτρο¬ 
πών και της Γνωμοδοτικής Επιτροπής του Νομού Δωδε- 
κανήσου που ορίζονται βάσει του άρθρου 8, παραγρ. 19, 
εδάφιο δ, του Ν. 2601/98. 

β) Της Γνωμοδοτικής Επιτροπής του ΕΟΜΜΕΧπου ορί¬ 
ζεται βάσει του άρθρου 8, παραγρ. 19, εδάφιο γ, του Ν. 
2601/98. 

γ) Της Γνωμοδοτικής Επιτροπήςτης Α.Τ.Ε. που ορίζεται 
από το 6ο εδάφιο της παραγρ. 2 του άρθρου 8 του κωδι- 
κοποιημένου με το Π.Δ. 456/1995, Ν. 1892/90 και διατη¬ 


ρείται σε ισχύ με τις μεταβατικές διατάξεις του άρθρου 
14, παραγρ. 11, εδαφ. α'και β',του Ν. 2601/98. 

5. Ορίζεται αποζημίωση είκοσι χιλιάδων (20.000) δρχ. 
ανά συνεδρίαση, για τους γραμματείς και τους αναπλη¬ 
ρωτές βοηθούς γραμματείς των Γνωμοδοτικών επιτρο- 
πώντων παραγρ. 3 και 4του παρόντος άρθρου. 

6. Οι αποζημιώσεις που καθορίζονται στις προηγούμε¬ 
νες παραγράφους ισχύουν για τις πρώτες τριάντα έξη 
(36) συνεδριάσεις ανά ημερολογιακό έτος. Για τις επιπλέ¬ 
ον συνεδριάσεις των παραπάνω Γνωμοδοτικών Επιτρο¬ 
πών ισχύει το ποσό των δεκαπέντε χιλιάδων (15.000) δρχ. 
ανά συνεδρίαση όπως ορίζεται στο εδάφιο β (ί) της παρα- 
γρ. 22του άρθρου 8του Ν.2601/98. 

Άρθρο 2 

1. Ορίζεται αποζημίωση πενήντα χιλιάδων (50.000) δρχ. 
για κάθε μέλος των Οργάνων Ελέγχου ανά έλεγχο, του 
Υπουργείου Εθνικής Οικονομίας (Κ.Ο.Ε. και Ε.Ο.Ε.) και 
του Υπουργείου Ανάπτυξης που προβλέπονται στα εδά¬ 
φια α' και β'της παραγρ. 21 του άρθρου 8 του Ν. 2601/98 
για επενδύσεις που πραγματοποιούνται εκτός των Διοι¬ 
κητικών ορίων της Περιφέρειας Αττικής. 

2. Ορίζεται αποζημίωση είκοσι πέντε χιλιάδων (25.000) 
δρχ. για κάθε μέλος των Οργάνων Ελέγχου ανά έλεγχο, 
του Υπουργείου Εθνικής Οικονομίας (ΚΟΕ και ΕΟΕ) και 
του Υπουργείου Ανάπτυξης που προβλέπονται στα εδά¬ 
φια α' και β' της παραγράφου 21 του άρθρου 8 του Ν. 
2601/98 για επενδύσεις που πραγματοποιούνται εντός 
των διοικητικών ορίων της Περιφέρειας Αττικής. 

3. Ορίζεται αποζημίωση είκοσι πέντε χιλιάδων (25.000) 
δρχ. ανά έλεγχο, για τα μέλη των οργάνων ελέγχου των 
Περιφερειών (Π.Ο.Ε.) που προβλέπονται στο εδάφιο γ' 
της παραγρ. 21 του άρθρου 8 του Ν. 2601/98 και της 
Α.Τ.Ε. κατά τα οριζόμενα στην παραγρ. 11 του άρθρου 14 
του Ν. 2601/98. 

Άρθρο 3 

Ορίζεται αποζημίωση σαράντα χιλιάδων (40.000) δρχ. 
ανά εισηγούμενο θέμα σύμφωνα με την παράγραφο 22, 
εδάφιο β, περίπτωση ίϋ,του άρθρου 8του Ν. 2601/98, για 
τους εισηγητές νέων αιτημάτων υπαγωγής επενδύσεων 
στις διατάξεις του Ν. 2601/98 στις παρακάτω Γνωμοδοτι¬ 
κές επιτροπές: 

α) Την Κεντρική Γνωμοδοτική Επιτροπή του Υπουργεί¬ 
ου Εθνικής Οικονομίας που ορίζονται βάσει του άρθρου 
8, παραγρ. 19, εδάφιο α, περίπτωση ί του Ν. 2601/98, 
όπως τροποποιήθηκε με την παραγρ. 1 του άρθρου 14 
του Ν. 2744/99. 

β) Τις Ειδικές Γνωμοδοτικές Επιτροπές του Υπουργείου 
Εθνικής Οικονομίας, που ορίζονται βάσει του άρθρου 8, 
παραγρ. 19, εδάφιο α, περίπτωση ϋ,του Ν. 2601/98, όπως 
τροποποιήθηκε με την παραγρ. 2 του άρθρου 14 του Ν. 
2744/99. 

Άρθρο 4 

Ορίζεται αποζημίωση είκοσι πέντε χιλιάδων (25.000) 
δρχ. ανά εισηγούμενο θέμα, σύμφωνα με την παραγρ. 22, 
εδάφιο β, περίπτωση ίϋ,του άρθρου 8του Ν. 2601/98, για 
τους εισηγητές θεμάτων νέων αιτημάτων υπαγωγής 
επενδύσεων στις διατάξεις του Ν. 2601/98 στις παρακά¬ 
τω Γ νωμοδοτικές Επιτροπές: 

α) Τις Γνωμοδοτικές Επιτροπές της Γ ενικής Γ ραμματεί- 
ας Βιομηχανίας του Υπουργείου Ανάπτυξης που ορίζο- 

νται στο άρθρο 8 παραγρ. 19, εδάφιο β, περιπτώσεις ί και 
ϋτουΝ. 2601/98. 

β) Τις Περιφερειακές Γνωμοδοτικές Επιτροπές και την 
Γνωμοδοτική Επιτροπή του Νομού Δωδεκάνησου που 
ορίζονται βάσει του άρθρου 8, παραγρ. 19, εδάφιο δ, του 
Ν. 2601/98. 

γ) Την Γνωμοδοτική Επιτροπή του ΕΟΜΜΕΧπου ορίζε¬ 
ται βάσει του άρθρου 8, παραγρ. 19, εδάφιο γ, του Ν. 
2601/98. 

δ) Την Ειδική Γνωμοδοτική Επιτροπή Εμπειρογνωμό- 
νωντης ΓΓΕΤτου Υπουργείου Ανάπτυξης η οποία γνωμο- 
δοτεί σύμφωνα με την παράγραφο 19, εδάφιο στ, του άρ¬ 
θρου 8 του Ν. 2601/98. 

Άρθρο 5 

Ορίζεται αποζημίωση δέκαχιλιάδων (10.000) δρχ. ανάει- 
σηγούμενο θέμα, σύμφωνα με την παράγραφο 22, εδάφιο 
β, περίπτωση ίϋ, του άρθρου 8 του Ν. 2601/98, για τους ει¬ 
σηγητές θεμάτων τροποποιήσεων, ανακλήσεων, ολοκλη¬ 
ρώσεων και όλων των λοιπών κατηγοριών θεμάτων, πλην 
αυτών που ορίζονται στα άρθρα 3 και 4 της παρούσας από¬ 
φασης, για όλες τις Γνωμοδοτικές Επιτροπές που αναφέ- 
ρονται στα άρθρα 1 και 2 της παρούσης απόφασης καθώς 
επίσης και της Γνωμοδοτικής Επιτροπής της ΑΤΕ που ορί¬ 
ζεται από το έκτο εδάφιο της παραγρ. 2 του άρθρου 8,του 
κωδικοποιημένου με το Π.Δ. 456/95, Ν. 1892/90 και διατη¬ 
ρείται σε ισχύ με τις μεταβατικές διατάξεις του άρθρου 14, 
παραγρ. 11, εδάφια α και β, του Ν. 2601/98. 

Άρθρο 6 

1. Από τις διατάξεις της παρούσας απόφασης προκύ¬ 
πτει πρόσθετη ετήσια δαπάνη σε βάρος του κρατικού 
προϋπολογισμού ύψους περίπου ογδόντα εκατομμυρίων 
(80.000.000) δρχ. για το έτος 2000. 

2. Γιατην ανωτέρω δαπάνη έχει εγγράφει πίστωση στον 
Προϋπολογισμό Δημοσίων Επενδύσεων ίση με το 4ο/οο 
των ετήσιων πιστώσεων για καταβολή ενισχύσεωντων νό¬ 
μων 1161/1981, 1262/82, 1682/87, 1892/90 και 2601/98 
σύμφωνα με το άρθρο 25 του Ν. 2008/1992 και με το άρ¬ 
θρο 8 παράγραφος 22, εδάφιο ατού Ν. 2601/98. 

Άρθρο 7 

1. Η παρούσα απόφαση να δημοσιευθεί στην Εφημερί¬ 
δα της Κυβερνήσεως. 

2. Η ισχύς της παρούσας απόφασης ανατρέχει στην 
1.9.2000 οπότε και παύει να ισχύει η 58505/23.7.1998 
απόφαση των Υπουργών Εθνικής Οικονομίας και Οικονο¬ 
μικών (ΦΕΚ846/Β/12.8.1998) πλήντης παραγρ. 3του άρ¬ 
θρου 5 αυτής η οποία διατηρείται σε ισχύ. 

Αθήνα, 25 Σεπτεμβρίου 2000 

οι ΥΦΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ 

ΧΡΗΣΤΟΣ ΠΑΧΤΑΣ ΓΕΩΡΓΙΟΣ ΔΡΥΣ 

-♦- 

Αριθ. 2/49154 (2) 

Αύξηση του ύψους της Πάγιας Προκαταβολής της Μόνι¬ 
μης Αντιπροσωπείας της Ελλάδος στο ΝΑΤΟ. 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ - ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 145, παράγραφος 1 του Ν. 


2594/98 «Περί Οργανισμού του Υπουργείου Εξωτερικών» 
(Α 62). 

2. Τις διατάξεις του άρθρου 46 παρ. 1 του Ν. 2362/95 
«Περί Δημοσίου Λογιστικού. Ελέγχου των δαπανών του 
Κράτους και άλλες διατάξεις». 

3. Την υπ’ αριθμ. 1039386/441/Α0006/21-4-2000 Κοινή 
Απόφαση του Πρωθυπουργού και του Υπουργού Οικονο¬ 
μικών για την ανάθεση αρμοδιοτήτων στους Υφυπουρ¬ 
γούς Οικονομικών. (ΦΕΚ571/τ. Β721-4-2000). 

4. Την υπ’ αριθμ. 304209/13-11-1954 Κοινή Απόφαση 
των Υπουργών Εξωτερικών και Οικονομικών, με την οποία 
το ύψος της Πάγιας Προκαταβολής της Μ.Α. ΝΑΤΟ καθο¬ 
ρίστηκε αρχικά σε $ ΗΠΑ 2.000. 

5. Τις υπ’ αριθμ. 92730/3972/20-7-1972, 4741/355/30-1- 
1978 και 72304/4186/7-6-1978 Κοινές Αποφάσεις των 
Υπουργών Εξωτερικών και Οικονομικών, διάτων οποίωνη 
Πάγια Προκαταβολή της Μ.Α. ΝΑΤΟ αυξήθηκε σε $ ΗΠΑ 
3.000. 4.500 και 7.000 αντίστοιχα. 

6. Την υπ’ αριθμ.70032/4606/6-6-1979 Κοινή Απόφαση 
των Υπουργών Εξωτερικών και Οικονομικών, δια της 
οποίας η Πάγια Προκαταβολή της Μ.Α. ΝΑΤΟ μετετράπη 
από $ ΗΠΑ 7.000 σε Βελγικά Φράγκα 231.000. 

7. Την υπ’αριθμ. 2021340/2689/Α0024/6-5-98 Κοινή 
Απόφαση των Υπουργών Εξωτερικών και Οικονομικών, 
δια της οποίας η Πάγια Προκαταβολή της Μ.Α. ΝΑΤΟ αυ¬ 
ξήθηκε από Βελγικά Φράγκα 231.000 σε Βελγικά Φράγκα 
731.000. 

8. Την ανάγκη αναπροσαρμογής του ύψουςτης Πάγιας 
Προκαταβολής της Μ.Α. ΝΑΤΟ, λόγω ανεπάρκειας αυ¬ 
τής, για την αντιμετώπιση των λειτουργικών δαπανών και 
των εκτάκτων περιστατικών, σύμφωνα με τα υπ’ αριθμ. 
9313/31/ΑΣ 4194/11-5-99. 9219/27/ΑΣ 7695/11-10-99 και 
9219/33/ΑΣ 538/26-1-00 αιτήματα της εν λόγω Αρχής, 
αποφασίζουμε: 

1. Αυξάνουμε το ύψος της Πάγιας Προκαταβολής της 
Μόνιμης Αντιπροσωπείας της Ελλάδος στο ΝΑΤΟ κατά 
Βελγικά Φράγκα 269.000 δηλαδή από Βελγικά Φράγκα 
731.000 σε Βελγικά Φράγκα 1.000.000. 

2. Εγκρίνουμε την έκδοση Χρηματικού Εντάλματος, για 
την παραπάνω αύξηση, σε βάρος του εκτός Προϋπολογι¬ 
σμού λογαριασμού «Πάγια Προκαταβολή Πρεσβειών σε 
συνάλλαγμα», στο όνομα του διαχειριστή της Πάγιας 
Προκαταβολής της Αρχής αυτής. 

Η παραπάνω να δημοσιευθεί στην Εφημερίδα της Κυ¬ 
βερνήσεως 

Αθήνα, 11 Αυγούστου 2000 

οι ΥΠΟΥΡΓΟΙ 

ΕΞΩΤΕΡΙΚΩΝ ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΓΙΩΡΓΟΣ Α. ΠΑΠΑΝΔΡΕΟΥ ΓΕΩΡΓΙΟΣ ΔΡΥΣ 
-♦- 

Αριθ. 1082457/4022/538/Α0014 (3) 

Παράταση προθεσμιών υποβολής δηλώσεων Φ.Π.Α. και 
καταβολής των οφειλόμενων φόρων για τις ΔΟΥ λόγω 
απεργίας του Π ροσωπικού των Τραπεζών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τη διάταξη της παραγράφου 5 του άρθρου 22 του Ν. 
2020/1992 (ΦΕΚ 34Α) με την οποία παρέχεται εξουσιοδό¬ 
τηση στον Υπουργό Οικονομικών να παρατείνει με από¬ 
φαση, τις προθσμίες που ορίζονται από τις κείμενες φο- 

ρολογικές διατάξεις για υποβολή φορολογικών δηλώσε¬ 
ων, σε εξαιρετικές περιπτώσεις. 

2. Τις παρακάτω διατάξεις του Ν. 1642/86 όπως ισχύουν 

α) της παραγράφου 9 του άρθρου 31 

β) της παραγράφου 3 του άρθρου 58. 

γ) της παραγράφου 5 του άρθρου 58α. 

3. Τις διατάξεις του Ν. 2238/1994 (ΦΕΚ 151Α). 

4. Τις δυσχέρειες που δημιουργούνται στους φορολο- 
γουμένους για την εκπλήρωση των φορολογικών τους 
υποχρεώσεων, λόγω της πραγματοποίησης απεργίας 
από το προσωπικό των τραπεζών στις 22 Σεπτεμβρίου 
2000 . 

5. Την κοινή απόφαση του Πρωθυπουργού και του 
Υπουργού Οικονομικών 1039386/441/0006Α/21.4.2000 
(ΦΕΚ 571 Β) ανάθεση αρμοδιοτήτων Υπουργού Οικονομι¬ 
κών στους Υφυπουργούς 

6. Τη διαπίστωση ότι από την απόφαση αυτή δεν προ- 
καλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Παρατείνουμε μέχρι 25 Σπτεμβρίου 2000 τις προθε¬ 
σμίες υποβολής δηλώσεων και καταβολής φόρων, τελών 
και εισφορών που κανονικά έληγαν στις 22 Σεπτεμβρίου 
2000 . 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 22 Σεπτεμβρίου 2000 

Ο ΥΦΥΠΟΥΡΓΟΣ 

Α. ΦΩΤΙΑΔΗΣ 

-Φ- 

Αριθ. 1885 (4) 

Σύσταση Ειδικού Λογαριασμού της Επιτροπής Ανταγωνι¬ 
σμού. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν. 1558/1985 (ΦΕΚΑ 137) «Κυβέρ¬ 
νηση και Κυβερνητικά Όργανα», όπωςτροποποιήθηκε και 
συμπληρώθηκε από το νόμο 2081/1992 (ΦΕΚΑ’ 89). 

2. Τις διατάξεις του άρθρου 1 του Ν. 2837/2000 (ΦΕΚΑ’ 
178) «Ρύθμιση θεμάτων ανταγωνισμού Ρυθμιστικής Αρ¬ 
χής Ενέργειας, Τουρισμού και άλλες διατάξεις». 

3. Τις διατάξεις του Ν. 2771/1999 «Περί Ειδικών Λογα¬ 
ριασμών και άλλες διατάξεις». 

4. Τις διατάξεις του Ν. 2362/1995 «Περί Δημοσίου Λογι¬ 
στικού, ελέγχου των δαπανώντου Κράτους και άλλες δια¬ 
τάξεις». 

5. Την 1039386/441/0006/21-4-2000 ( ΦΕΚ 571/Β/21-4- 
2000 ) Κοινή Απόφαση του Πρωθυπουργού και του 
Υπουργού Οικονομικών «Ανάθεση αρμοδιοτήτων του 
Υπουργού Οικονομικών στους Υφυπουργούς Οικονομι¬ 
κών». 

6. Την ανάγκη σύστασης Ειδικού Λογαριασμού για την 
εξυπηρέτηση και εξασφάλιση της εύρυθμης λειτουργίας 
της Επιτροπής Ανταγωνισμού (Ε.Α.). 

7. Το γεγονός ότι από την εφαρμογή της απόφασης αυ¬ 
τής στον εκτελούμενο προϋπολογισμό προκαλείται δα¬ 
πάνη ποσού δρχ. 85.000.000. 

8. Δεν δημιουργούνται δαπάνες σε βάρος του Κρατικού 
Προϋπολογισμού από το έτος 2001, αποφασίζουμε: 

1. Συνιστάται στην Εθνική Τράπεζα της Ελλάδος (ΕΤΕ) - 


Κεντρικό Κατάστημα - Ειδικός λογαριασμός της Επιτρο¬ 
πής Ανταγωνισμού αποκαλούμενος εφεξής Λογαρια¬ 
σμός. 

2. Σκοπός του Ειδικού Λογαριασμού είναι η διάθεση και 
διαχείριση των πόρων της Ε.Α., που προορίζονται για την 
κάλυψη πάσης φύσεως δαπανών που είναι απαραίτητες 
για την εξυπηρέτηση της λειτουργίας της Ε.Α. προς επί¬ 
τευξη των σκοπών και των αρμοδιοτήτων της (Ν. 703/77, 
όπως ισχύει). 

3. Οι πόροι του Λογαριασμού είναι: 

α) το τέλος ύψους ένα τοις χιλίοις υπολογιζόμενο επί 
του ιδρυτικού ή/και επί του ποσού της αύξησης του κε¬ 
φαλαίου των Ανωνύμων Εταιριών. 

β) το ποσό με το οποίο θα επιχορηγηθεί από τον Κρατι¬ 
κό Προϋπολογισμό για το οικονομικό έτος 2000 σύμφωνα 
με τον Ν. 2837/2000. 

4. Η κίνηση του λογαριασμού καθορίζεται ως εξής: 

α) Ο Λογαριασμός θα πιστωθεί το έτος 2000 με το ποσό 
δρχ. 85.000 000 από τον Κρατικό Προϋπολογισμό. 

β) Ο Λογαριασμός θα πιστώνεται με το τέλος του 0,001 
επί του ιδρυτικού ή επί του ποσού της αύξησης του κεφα¬ 
λαίου των Ανωνύμων Εταιριών. 

γ) Ο Λογαριασμός θα χρεώνεται από το διαχειριστικό 
όργανο ή από εξουσιοδοτημένο από αυτό πρόσωπο, για 
κάλυψη πάσης φύσεως δαπανών που είναι απαραίτητες 
για την εξυπηρέτηση της λειτουργίας της Ε.Α. 

5. Η διαχείριση του Λογαριασμού θα ελέγχεται κατα¬ 
σταλτικά από το Ελεγκτικό Συνέδριο, ο δε ισολογισμός 
από ορκωτούς λογιστές. Πλέον αυτών η διαχείριση του 
Λογαριασμού υπόκειται σε δημοσιονομικούς ελέγχους 
ειδικότερα το διαχειριστικό όργανο συντάσσει κάθε έτος 
Προϋπολογισμό σύμφωνα με σχετική εγκύκλιο του 
Υπουργείου Οικονομικών, καθώς και Απολογισμό, οι 
οποίοι υποβάλλονται προς έλεγχο και αξιολόγηση στο 
Υπουργείο Οικονομικών (Γενικό Λογιστήριο του Κρά¬ 
τους). Η μη έγκαιρη υποβολή τους εντός των προθεσμιών 
που θέτει το Γενικό Λογιστήριο του Κράτους αναστέλλει 
αυτομάτως την λειτουργία του Λογαριασμού, 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 26 Σεπτεμβρίου 2000 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΑΝΑΠΤΥΞΗΣ 

Γ. ΔΡΥΣ Ν. ΧΡΙΣΤΟΔΟΥΛΑΚΗΣ 

-Φ- 

Αριθ. 1886 (5) 

Καθορισμός Κρατικής Επιχορήγησης της Επιτροπής Αντα¬ 
γωνισμού. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν. 1558/1985 (ΦΕΚ 137 Α’) «Κυβέρ¬ 
νηση και Κυβερνητικά Όργανα», όπωςτροποποιήθηκε και 
συμπληρώθηκε από το νόμο 2081/1992 (ΦΕΚΑ’ 89). 

2. Τις διατάξεις του Ν.703/77, όπωςτροποποιήθηκε και 
συμπληρώθηκε από το άρθρο 1 του Ν. 2837/2000 (ΦΕΚΑ’ 
178) «Ρύθμιση θεμάτων ανταγωνισμού Ρυθμιστικής Αρ¬ 
χής Ενέργειας, Τουρισμού και άλλες διατάξεις» 

3. Τις διατάξεις του Ν. 2771/1999 «Περί Ειδικών Λογα¬ 
ριασμών και άλλες διατάξεις». 

4. Την 1039386/441/0006/21-4-2000 (ΦΕΚ 571/Β/21-4- 
2000) Κοινή Απόφαση του Πρωθυπουργού και του Υπουρ¬ 
γού Οικονομικών «Ανάθεση αρμοδιοτήτων του Υπουργού 
Οικονομικών στους Υφυπουργούς Οικονομικών». 

5. Την υπ’ αριθ. 1885/2000 Κοινή Υπουργική Απόφαση 
«Σύσταση ειδικού λογαριασμού της Επιτροπής Ανταγωνι¬ 
σμού» 

6. Την ανάγκη εξασφάλισης-της εύρυθμης λειτουργίας 
της Επιτροπής Ανταγωνισμού, αποφασίζουμε: 

Καθορίζουμετο ποσό της επιχορήγησης της Επιτροπής 
Ανταγωνισμού στο ύψος των 85.000.000 δρχ., η δαπάνη 
της οποίας θα βαρύνει τον ΚΑΕ 2419 του ειδικού φορέα 
35/120 « Επιχορήγηση σε λοιπά Επιστημονικά Ιδρύματα» 
του Υπουργείου Ανάπτυξης. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 26 Σεπτεμβρίου 2000 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΑΝΑΠΤΥΞΗΣ 

Γ. ΔΡΥΣ Ν. ΧΡΙΣΤΟΔΟΥΛΑΚΗΣ 

-♦- 

Αριθ.7001/2/689 - μζ’ (6) 

Καθορισμός τοπικής αρμοδιότητας Υπηρεσιών της Αστυ¬ 
νομικής Διεύθυνσης Κιλκίς - Διοικητική υπαγωγή 
Αστυνομικού Σταθμού Σκρα. 

Ο ΑΡΧΗΓΟΣ ΤΗΣ ΕΛΛΗΝΙΚΗΣ ΑΣΤΥΝΟΜΙΑΣ 

Έχοντας υπόψη: 

1. Τις διατάξεις των άρθρων 8 παρ. 5 και 11 παρ. 4 και 6 
του ν. 1481/1984 "Οργανισμός Υπουργείου Δημόσιας Τά¬ 
ξης" (Α’-152), όπως το τελευταίο άρθρο αντικαταστάθη- 
κε με το άρθρο 1 παρ. 1 του ν. 1590/1986 (Α’-49). 

2. Τις διατάξεις των άρθρων 28 παρ. 1 και 23 παρ. 2 του 
ν. 2800/2000 "Αναδιάρθρωση Υπηρεσιών Υπουργείου Δη¬ 
μόσιας Τάξης, σύσταση Αρχηγείου Ελληνικής Αστυνο¬ 
μίας και άλλες διατάξεις" (Α - 41). 

3. Τις διατάξεις του άρθρου 29Ατου ν. 1558/1985 "Κυ¬ 
βέρνηση και Κυβερνητικά Όργανα" (Α’- 137), το οποίο 
προστέθηκε με το άρθρο 27 του ν. 2081/1992 (Α’-154) και 
τροποποιήθηκε με το άρθρο 1 παρ. 2 εδάφ. α’του ν. 2469/ 
1997 (Α’-38). 

4. Τις διατάξεις του άρθρου 1 Κεφάλαιο Β' παρ. 34, 36 
και 37της 7004/3/29-ιστ από 28.8.2000 απόφασης Υπουρ¬ 
γού Δημόσιας Τάξης "Μεταβίβαση αρμοδιοτήτων Υπουρ¬ 
γού Δημόσιας Τάξης σε υφιστάμενα όργανα" (Β’-1088/ 
31.8.2000). 

5. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο 1. 

Τοπική αρμοδιότητα. 

Η τοπική αρμοδιότητα των κατωτέρω Υπηρεσιών της 
Αστυνομικής Διεύθυνσης Κιλκίς καθορίζεται ως ακολού¬ 
θως: 

α. Αστυνομικό Τμήμα Αξιούπολης. 

Περιλαμβάνει τις περιοχές των δημοτικών διαμερισμά¬ 
των Αξιούπολης, Γοργόπης, Φανού και Πλαγίων του δή¬ 
μου Αξιούπολης, καθώς και των οικισμών Βαλτοτοπίου 
και Καμποχωρίου του δημοτικού διαμερίσματος Ρυζιών, 
του ιδίου δήμου. 


β. Αστυνομικό Τ μήμα Ειδομένης. 

Περιλαμβάνει την περιοχή του δημοτικού διαμερίσμα¬ 
τος Ειδομένης του δήμου Αξιούπολης. 

Άρθρο 2. 

Διοικητική υπαγωγή Αστυνομικού Σταθμού Σκρα. 

Ο Αστυνομικός Σταθμός Σκρα του Αστυνομικού Τμήμα- 
τος Γουμενίσσης, της Αστυνομικής Διεύθυνσης Κιλκίς, 
εφεξής, υπάγεται διοικητικά στο Αστυνομικό Τμήμα Αξι¬ 
ούπολης της ίδιας Αστυνομικής Διεύθυνσης. 

Άρθρο 3. 

Έναρξη ισχύος. 

Η ισχύς της παρούσας απόφασης αρχίζει από τη δημο¬ 
σίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Σεπτεμβρίου 2000 

Ο Αναπληρωτής Αρχηγού 
Αντιστράτηγος 
ΓΕΩΡΓΙΟΣ ΠΛΑΚΑΣ 
-♦- 

Αριθ. 7001/2/118 μ’ (7) 

Καθορισμός τοπικής αρμοδιότητας αστυνομικών Υπηρε¬ 
σιών της Αστυνομικής Διεύθυνσης Χαλκίδος. 

Ο ΑΡΧΗΓΟΣ ΤΗΣ ΕΛΛΗΝΙΚΗΣ ΑΣΤΥΝΟΜΙΑΣ 

Έχοντας υπόψη: 

1. Τις διατάξεις των άρθρων 8 παρ. 5 και 11 παρ. 6 του ν. 
1481/1984 "Οργανισμός Υπουργείου Δημόσιας Τάξης" 
(Α’-152), όπως το δεύτερο άρθρο αντικαταστάθηκε με το 
άρθρο 1 παρ. 1 του ν. 1590/1986 (Α’-49). 

2. Τις διατάξεις των άρθρων 28 παρ. 1 και 23 παρ. 2 του 
ν. 2800/2000 "Αναδιάρθρωση Υπηρεσιών Υπουργείου Δη¬ 
μόσιας Τάξης, σύσταση Αρχηγείου Ελληνικής Αστυνο¬ 
μίας και άλλες διατάξεις (Α’- 41). 

3. Τις διατάξεις του άρθρου 29Ατου ν. 1558/1985 "Κυ¬ 
βέρνηση και Κυβερνητικά Όργανα" (Α’- 137), το οποίο 
προστέθηκε με το άρθρο 27του ν. 2081/1992 (Α’-154) και 
τροποποιήθηκε με το άρθρο 1 παρ. 2 εδάφ. α’τουν. 2469/ 
1997 (Α’-38). 

4. Τις διατάξεις του άρθρου 1 περίπτωση β’ εδάφια 36 
και 37 της 7004/3/29-ιστ’ από 28-8-2000 απόφασης του 
Υπουργού Δημόσιας Τάξης "Μεταβίβαση αρμοδιοτήτων 
Υπουργού Δημόσιας Τάξης σε υφιστάμενα όργανα" (Β’- 
1088/31.8.2000). 

5. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο 1. 

Τοπική αρμοδιότητα 

1. Η τοπική αρμοδιότητα του Αστυνομικού Τμήματος 
Νέας Καλλικράτειας και του Αστυνομικού Σταθμού Νέας 
Τρίγλιας της Αστυνομικής Διεύθυνσης Χαλκιδικής ταυτί¬ 
ζεται με την περιφέρεια των δήμων Καλλικράτειας και Τρί- 
γλιας, αντίστοιχα. 

2. Μετις ρυθμίσειςτηςπροηγουμένηςπαραγράφου, δε 
θίγεται η τοπική αρμοδιότητατου Τμήματος Τροχαίας Νέ¬ 
ων Μουδανιών της ίδιας Αστυνομικής Διεύθυνσης στις 

περιοχές αυτές, σε ό,τι αφορά το ειδικό αντικείμενο της 
αποστολήςτου. 

Άρθρο 2. 

Έναρξη ισχύος. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Σεπτεμβρίου 2000 

Ο Αναπληρωτής Αρχηγού 
Αντιστράτηγος 
ΓΕΩΡΓΙΟΣ ΠΛΑΚΑΣ 
-Φ- 

Αριθ. 6575 (8) 

Καθιέρωση υπερωριακής εργασίας των υπαλλήλων της 
Δ/νσης Εγγείων Βελτιώσεων για το Β’ εξάμηνο έτους 2000. 

Ο ΝΟΜΑΡΧΗΣ ΚΟΡΙΝΘΙΑΣ 

Έχοντας υπόψη: 

1. Τις διατάξεις του Π.Δ. 30/96 «Κώδικας Νομαρχιακής 
Αυτοδιοίκησης». 

2. Τις διατάξεις του άρθρου 15, παρ. 18 εδάφιο 2 του 
Ν.2503/97 «Διοίκηση, Οργάνωση, Στελέχωση της Περι¬ 
φέρειας, ρύθμιση θεμάτων για την τοπική αυτοδιοίκηση 
και άλλες διατάξεις». 

3. Τις διατάξεις του άρθρου 15 του Ν.2592/1998 «Αναπρο¬ 
σαρμογή συντάξεων πολιτικών συνταξιούχων του Δημοσί¬ 
ου, ρύθμιση συνταξιοδοτικών θεμάτων και άλλες διατάξεις». 

4. Τις διατάξειςτου άρθρου ΙΟτου Ν. 2732/99. 

δ.Τις διατάξεις του άρθρου 25 παρ 7 του Ν. 2738/99 
«Συλλογικές διαπραγματεύσεις στη Δημόσια Διοίκηση, 
μονιμοποιήσεις συμβασιούχων αορίστου χρόνου και άλ¬ 
λες διατάξεις». 

6. Το αρ. 3595/22.9.2000 έγγραφο της Δ/νσης Εγγείων 
Βελτιώσεων περί καθιέρωσης υπερωριακής εργασίας 
των υπαλλήλων Β’ εξαμήνου έτους 2000 για την ταχεία 
υλοποίηση μέτρων και προγραμμάτων του 3ου Κ.Π.Σ. με 
συνημμένη την αρ. 388503/5175/7.9.2000 Απόφαση Γεν. 
Γραμματέα Υπουργείου Γεωργίας περί έγκρισης της με 
αμοιβή υπερωριακής απασχόλησης υπαλλήλων Δ/νσεων 
Εγγείων Βελτιώσεων για την εφαρμογή του 3ου Κ.Π.Σ. 

7. Το γεγονός ότι η προκαλούμενη δαπάνη είναι εγγε¬ 
γραμμένη στον προϋπολογισμό της Δ/νσης Εγγείων Βελ¬ 
τιώσεων έτους 2000, αποφασίζουμε: 

Εγκρίνουμε την με αμοιβή καθιέρωση υπερωριακής ερ- 
γασίαςτων υπαλλήλωντης Δ/νσης Εγγείων Βελτιώσεων κα¬ 
τά το Β’ εξάμηνο έτους 2000 για την ταχεία υλοποίηση των 
μέτρων και προγραμμάτων του 3ου Κ.Π.Σ. ως ακολούθως: 

ΠΡΟΓΡΑΜΜΑ 3ου Κ.Π.Σ. 

Αριθμός Προτεινόμενοι Αρ. ωρώνΥπερωρικής 

Υπηρετούντων Υπάλληλοι για Απογευματινής Δαπάνη 

Υπάλλήλων Υπερ/κή εργασία Απασχόλησης 

18 17 674 1 . 552.000 

Η παρούσα απόφαση που ισχύει από 26.8.2000 να δη- 
μοσιευθεί στην Εφημερίδα της Κυβερνήσεως. 

Κόρινθος, 26 Σεπτεμβρίου 2000 

Ο Νομάρχης 

ΑΓΓΕΛΟΣ ΜΑΝΩΛΑΚΗΣ 


Αριθ. 14665/26.9.2000 (9) 

Έγκριση κανονισμών και άδεια σύστασης των Αμοιβαίων 
Κεφαλαίων: ΜΑΒΡΙΝ 3ΜΑΒΤ ΟΑ8Η ΔΙΑΧΕΙΡΙΣΕΩΣ 
ΔΙΑΘΕΣΙΜΩΝ ΕΣΩΤΕΡΙΚΟΥ, ΜΑΒΡΙΝ ΡΒΕΜΙΨΜ ΜΕ¬ 
ΤΟΧΙΚΟ ΕΣΩΤΕΡΙΚΟΥ, ΜΑΒΡΙΝ ΟΟΝδΕΒλ/ΑΤΙλ/Ε ΜΕ¬ 
ΤΟΧΙΚΟ ΕΣΩΤΕΡΙΚΟΥ, ΜΑΒΡΙΝ ΒΕΤΑ ΡΙ_υδ ΜΕΤΟΧΙ¬ 
ΚΟ ΕΣΩΤΕΡΙΚΟΥ, ΜΑΒΡΙΝ ΜΕΩΙΨΜ ΜΕΤΟΧΙΚΟ ΕΣΩ¬ 
ΤΕΡΙΚΟΥ, ΜΑΒΡΙΝ ΟΒΟννΤΗ ΜΕΤΟΧΙΚΟ 
ΕΣΩΤΕΡΙΚΟΥ, ΜΑΒΡΙΝ ΕΙΙΒΟΕΑΝΩ ΔΙΕΘΝΕΣ ΜΕΤΟ¬ 
ΧΙΚΟ, ΜΑΒΡΙΝ ΟΕΟΒΑΕΔΙΕΘΝΕΣ ΜΕΤΟΧΙΚΟ 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Συνεδρίαση 190/30.8.2000, θέμα 5ο) 

Αφού έλαβε υπόψη: 

1. Τις παρ. 1 και2του άρθρου 17ατουν. 1969/91,όπως 
τροποποιήθηκαν και συμπληρώθηκαν με τις παρ. 2 και 3 
του άρθρου 2του Π.Δ. 433/93 (ΦΕΚ 183). 

2. Τις διατάξεις του άρθρου 22τουν. 1969/91 "Εταιρίες 
Επενδύσεων, Αμοιβαία Κεφάλαια, Διατάξεις Εκσυγχρονι¬ 
σμού και Εξυγίανσης της Κεφαλαιαγοράς και άλλες Δια¬ 
τάξεις". 

3. Την απόφαση της 71 ης/2.4.96/1 συνεδρίασης του 
Δ.Σ. της Επιτροπής Κεφαλαιαγοράς, με την οποία εξου¬ 
σιοδοτεί την Εκτελεστική Επιτροπή για τη λήψη αποφά¬ 
σεων σύμφωνα με την παρ. 2 του άρθρου 78 του ν. 
1969/91 όπως ισχύει. 

4. Τα από 11..2000 έγγραφα της διαχειρίστριας εται¬ 
ρίας ΜΑΒΡΙΝ ΑΕΔΑΚ με τα υποβληθέντα σχέδια κανονι¬ 
σμών των αμοιβαίων κεφαλαίων τα οποία συνυπογράφει 
και ο θεματοφύλακας ΤΡΑΠΕΖΑ ΠΕΙΡΑΙΩΣ ΑΈ. 

5. Σχετική εισήγηση του Γ. Γκότση, αποφασίζει ομόφω¬ 
να: 

Εγκρίνει τους κανονισμούς των αμοιβαίων κεφαλαίων: 
ΜΑΒΡΙΝ 5ΜΑΒΤ ΟΑ3Η ΔΙΑΧΕΙΡΙΣΕΩΣ ΔΙΑΘΕΣΙΜΩΝ 
ΕΣΩΤΕΡΙΚΟΥ 

ΜΑΒΡΙΝ ΡΒΕΜΙΨΜ ΜΕΤΟΧΙΚΟ ΕΣΩΤΕΡΙΚΟΥ 
ΜΑΒΡΙΝ ΟΟΝδΕΒνΑΤίνΕ ΜΕΤΟΧΙΚΟ ΕΣΩΤΕΡΙΚΟΥ 
ΜΑΒΡΙΝ ΒΕΤΑ ΡΙ,υδ ΜΕΤΟΧΙΚΟ ΕΣΩΤΕΡΙΚΟΥ 
ΜΑΒΡΙΝ ΜΕΩΐυΜ ΜΕΤΟΧΙΚΟ ΕΣΩΤΕΡΙΚΟΥ 
ΜΑΒΡΙΝ ΟΒΟννΤΗ ΜΕΤΟΧΙΚΟ ΕΣΩΤΕΡΙΚΟΥ 
ΜΑΒΡΙΝ ΕυΒΟΕΑΝΩ ΔΙΕΘΝΕΣ ΜΕΤΟΧΙΚΟ 
ΜΑΒΡΙΝ ΟΕΟΒΑΕ ΔΙΕΘΝΕΣ ΜΕΤΟΧΙΚΟ 
και παρέχει την άδειά της για τη σύσταση των εν λόγω 
αμοιβαίων κεφαλαίων, τα οποία θα διαχειρίζεται η 
ΜΑΒΡΙΝ ΑΕΔΑΚ και των οποίων θεματοφύλακας θα είναι 
η ΤΡΑΠΕΖΑ ΠΕΙΡΑΙΩΣ ΑΈ. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 
-Φ- 

Αριθ. 3709 (10) 

Αναπλήρωση Πρύτανη - Αναθέσεις αρμοδιοτήτων στους 
Αντιπρυτάνειςτου Πανεπιστημίου Αιγαίου. 

ΤΟ ΠΡΥΤΑΝΙΚΟ ΣΥΜΒΟΥΛΙΟ 
ΤΟΥ ΠΑΝΕΠΙΣΤΗΜΙΟΥ ΑΙΓΑΙΟΥ 

Έχοντας υπόψη: 

τις διατάξειςτου άρθρου 3 του Ν. 2083/92 (ΦΕΚ 159, τ. 
Α’) σε συνδυασμό με τις διατάξειςτου άρθρου 1 παρ. 1 α’ 
του Ν. 2188/94 (ΦΕΚ 18, τ. Α’), 

την Υ.Α. του Υπουργείου Εθνικής Παιδείας και Θρη¬ 
σκευμάτων Β2/2400/28.06.2000 (ΦΕΚ 170/07.07.2000, 
τεύχος Ν.Π.Δ.Δ.), με την οποία διαπιστώνεται η εκλογή 
των Πρυτανικών Αρχών του Ιδρύματος με τριετή θητεία 
από 1/9/00 έως 31/8/2003, 

την απόφαση του Πρυτανικού Συμβουλίου, αριθμός συ¬ 
νεδρίασης 70/11.09.2000, 

το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του κρατικού Προϋ¬ 
πολογισμού (άρθρο 29 Α του Ν. 1558/85, το οποίο προ- 
σετέθη με το άρθρο 27 του Ν. 2081/92 και τροποποιήθη¬ 
κε με το άρθρο 1 παρ. 2α του Ν.2469/97, Α 38), αποφασί¬ 
ζουμε: 

1. Την ανάθεση αρμοδιοτήτων για θέματα που αφο¬ 
ρούν: 

α. την εποπτεία οργάνωσης των Διοικητικών υπηρεσιών 
και των Ακαδημαϊκών Μονάδων του Πανεπιστημίου Αιγαί¬ 
ου, 

β. την ακαδημαϊκή και υπηρεσιακή κατάσταση όλου του 
Προσωπικού του Πανεπιστημίου Αιγαίου, 

γ. τα θέματα φοιτητικής μέριμνας, φοιτητικής λέσχης 
και 

δ. τις δημόσιες σχέσεις, τις διμερείς και διεθνείς επα¬ 
φές με ελληνικά Πανεπιστήμια και Πανεπιστήμια της Ευ¬ 
ρωπαϊκής Ένωσης και της αλλοδαπής γενικότερα με σκο¬ 
πό την αδελφοποίηση, τα κοινά ερευνητικά προγράμματα 
κ.τ.λ." 

στην Αντιπρύτανι Ακαδημαϊκών Υποθέσεων και Προσω¬ 
πικού. 

Σε περίπτωση απουσίας ή κωλύματος της Αντιπρυτάνε- 
ως των Ακαδημαϊκών Υποθέσεων και Προσωπικού, οι πα¬ 
ραπάνω αρμοδιότητες ασκούνται από τον Αντιπρύτανη 
Οικονομικού Προγραμματισμού και Ανάπτυξης. 

2. Την ανάθεση αρμοδιοτήτων για θέματα που αφο¬ 
ρούν: 

α. την οικονομική διαχείριση και αξιοποίηση της περι¬ 
ουσίας του Πανεπιστημίου Αιγαίου, 


β. την υπογραφή όλων των συμβάσεων του Πανεπιστη¬ 
μίου Αιγαίου, 

γ. την εποπτεία επί δωρεών και κληροδοτημάτων του 
Πανεπιστημίου Αιγαίου, 

δ. την υπογραφή όλων των χρηματικών ενταλμάτων 
πληρωμής των δαπανών του Πανεπιστημίου Αιγαίου, 

ε. την εποπτεία για τον ποιοτικό έλεγχο των τεχνικών έρ¬ 
γων και την τήρηση της τεχνικής νομοθεσίας, χωρίς διοι¬ 
κητική παρέμβαση στη λειτουργία των Τεχνικών Υπηρε¬ 
σιών (σε συνεργασία με τη Νομική Επιτροπή), 

στον Αντιπρύτανη Οικονομικού Προγραμματισμού και 
Ανάπτυξης. 

Σε περίπτωση απουσίας ή κωλύματος του Αντιπρύτανη 
Οικονομικού Προγραμματισμού και Ανάπτυξης οι παρα¬ 
πάνω αρμοδιότητες ασκούνται από την Αντιπρύτανι Ακα¬ 
δημαϊκών Υποθέσεων και Προσωπικού. 

3. Ο Πρύτανης μπορεί σε κάθε περίπτωση να ασκήσει 
και ο ίδιος τις πιο πάνω αρμοδιότητες. 

4. Ο Πρύτανης σε περίπτωση απουσίας ή κωλύματος 
αναπληρώνεται κατά σειρά από τον Αντιπρύτανη Οικονο¬ 
μικού Προγραμματισμού και Ανάπτυξης και τούτου απου- 
σιάζοντος ή κωλυομένου από την Αντιπρύτανι Ακαδημαϊ¬ 
κών Υποθέσεων και Προσωπικού. 

Η Πράξη αυτή να δημοσιευθεί στην Εφημερίδα της Κυ- 
βερνήσεως. 

Μυτιλήνη, 12 Σεπτεμβρίου 2000 

Ο Πρόεδρος του Πρυτανικού Συμβουλίου - Πρύτανης 
ΘΕΜΙΣΤΟΚΛΗΣ Δ. ΛΕΚΚΑΣ 
Τα Μέλη του Πρυτανικού Συμβουλίου 
0 Αντιπρύτανης Οικονομικού Η Αντιπρύτανις Ακαδημαϊκών 
Προγραμματισμού Υποθέσεων και 

και Ανάπτυξης Προσωπικού 

ΣΩΚΡΑΤΗΣ ΚΑΤΣΙΚΑΣ ΜΑΡΙΑ ΚΑΪΛΑ 

Η Εκπρόσωπος Διοικητικού Προσωπικού 
ΕΛΕΝΗ ΜΗΤΣΑΚΗ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ήΙΙρ: νννννν. 01 . 91 - 
Θ-ΓΠ3Μ: \Λ/θβΓΠ33ΐθΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 

Πληροφορίες δημοσιευμάτων Α.Ε. - Ε.Π.Ε. 5225 761 - 5230 

Πληροφορίες δημοσιευμάτων λοιπών Φ.Ε.Κ. 5225 713 - 5249 

Πώληση Φ.Ε.Κ. 5239 

Φωτοαντίγραφα παλαιών Φ.Ε.Κ. 5248 

Βιβλιοθήκη παλαιών Φ.Ε.Κ. 5248 

Οδηγίες για δημοσιεύματα Α.Ε. - Ε.Π.Ε. 5248 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 


547 

ΠΕΙΡΑΙΑΣ - Νικήτα 6-8 Τ.Κ. 185 31 


762 

141 

ΠΑΤΡΑ - Κορίνθου 327 - Τ.Κ. 262 23 


188 

ΙΩΑΝΝΙΝΑ - Διοικητήριο Τ.Κ. 450 44 


785 

ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ -Διοικητήριο Τ.Κ. 411 10 


320 

ΚΕΡΚΥΡΑ -Σαμαρά 13 Τ.Κ. 491 00 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(0661) 


Τ.Κ. 811 00 Μυτιλήνη 

(0251) 


(031)423 956 
4135 228 
(061) 6381 100 

(0651) 87215 
(0531) 22 858 
(041) 597449 
89 127/89 120 
(081) 396 223 

46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. 8< Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠ ΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

































